
rippe, die Malikéit — und Grabstatten dér sogenannten Stein- 
epoche des deutschen Alterthums zu offenbarer scheinen. Es 
ist bisher ni<jhts zum Vorscbein gekommen, was zu dér An- 
nahnie berechtigt, dass in Italien die Existenz des Menschen- 
ge8chlechts altér sei als die Bebauung des Ackers und das 
Schmelzen dér Metalle, und wenn wirklickinnerhalb derGien- 
zen Italiens das Meuschengeschleeht einmal auf dér primitíven 
Culturstufe gestanden hat, die wir den Zustand dér Wildheit 
zu nennen pflegen, so ist davon doch jedeSpurschlechterdings 
ausgelöscht. “ *) Ezt Mommsen Berlinben, 1861-ben írhatta, 
de 1872 ben már nem írhatná; a kőkornak maradványai igen 
nagy számmal megvannak Olaszországban is, ott is sokáig ta- 
nyázott az ősember, a történelem előtti homályban, a melyet 
immár el kezd oszlatni a fürge és fáradhatatlan kutatás. S mi 
számosán és szorgalommal dolgoznak e téren is az olaszok, 
mutatja a Pigorini által kiadott Bibliográfia Paleontologiea 
italiana dal 1850. al 1871, mely 41 lapot tölt be. Mommsent 
pedig azért írtam ki szó szerint, mert jelentésem utóbbi részé- 
ben hivatkoznom lehet reája. (Folyt, követk.) 



11. Kákóczy Ferenc/ rézpénzeinek énnészeti és pénz- 
ügyi ismertetéséhez. 

Reizner Jánostól. 

Magyarországnak hajdan, — mint egyátalán minden or- 
szágnak — pénzei ezüst és aranyból verettek ; e két érczben 
ismerték fel akkor a statuserőt, s nemzetgazdászüti elvek sze- 
riut az arany- és ezüstnek kivitele a legszigorúbb törvények 
által tiltva volt. 

Rézpénzt, mely folyó pénzül használtatott, legelőbb is 
IV. Béla veretett a tatárjárás után (1241), Utána I Lajos- 
nak (1342 — 1381.) fordulnak elő nagyobb vastag rézpénzei, 
valamint Zsigntoud (1387 — 1437.) V. László és II. Lajosnak 
is voltak közforgalmi rézpéuzei. 

*) Kümischc Oeschichte. I >i itte Auflago, Berlin, 1861. A 8.- ‘J. lapon. 

Ezenkívül I. Ulászló (1440—1444.) királynak is némely 
ezüst pénzei inkább rézpénzeknek tekintendők, módnélkül 
rósz keverékeik miatt; végül I. Mátyásnak és II. Ulászlónak 
is ismerjük rézpénzeit; de ezek már nem forgalmi, hanem em- 
lékpénzek, fémerek; s a Habsburg királyok alatt már egész 
sorozatos rendje tűnik fel re; dkívüli gazdag változatokban a 
féiuereknek vagyis emlékpénzeknek. 

A rézpénznek, mint folyó pénznek feltűnése mindenkor 
az országos nyomoroknak tanúja, kivételt e nemben alig egy- 
két szerény eset képez. 

II. Rákóczy Ferencz kezdett ismét folyó rézpénzeket 
verni, s ugyanekkor l. Leopold is „Ex uecessitate" feliratú 
pénzei kezdtek forgalomba jönni. 

Ideiglenes időre volt tehát, számítva a rézpénznek behoza- 
tala, azonban ez időtől napjainkig a rézpénz megtartotta foly- 
tonosan forgalmi becsét. 

Mi birta a fejedelmet a rézpénznek folyó pénzül leendő 
behozatalára, részletesen előadja „Emlék-irataiban" a követ- 
kezőkben : 

„A nemes szivek lángra lobbantak a szabadság nevére és siettek 
fegyvert fogni, annak visszanyerésére. l)e az ige nem volt elégséges 
fizetéssel, fegyverrel, lovakkal és ruházattal ellátni a sereget. A néptől 
kellő tehát kérni, hogy adhassunk neki. Azonban ugyanezen nép volt a 
katona is; adóra és élelemadásra kellett volna tehát szorítani (a nélkül, 
hogy megszűnjék a földet müve ni) s ugyanez időben a háború fáradal- 
mai elviselésére is kényszerűm. Ezen ország, mely — bátran mondha- 
tom -- termékenységgel s a természet áldásaival Európa valamennyi 
tartományait felülmúlta : örökre elveszti mind azt a pénzt, mit boraiért 
Lengyel s mit marháiért Németországból nyert; az ausztriaiak elvevék 
az adók fejében. A török háborúk alatt Becsbe hordott pénz a császári 
seregnek szükséges ausztriai árukra fordíttatott. A vert pénznek c nagy 
ritkasága már a háború kezdetekor kényszerítőit a rézpénz behozata- 
lára, nehogy a néptől kénytelen it'essem adót követelni, mely úgyis tulaj- 
don lovaival és fegyvereivel szolgálván, az élelmet is maga adá a leg- 
jobb akarattal. A királyi hnrminczndok jövedelmei csekély segélyül 
szolgáltak, mivel a háború következtében bevételeik nagyon csökkentek ; 
különben is sokat el kellett a vámok közöl törülni, mint a melyek a 
németek által a népnek terhére törvény elleu szedettek az országban. \z 
arany- és ezüstbányák, melyek gazdag ércz-erek találása reményében 
miveltettek, alig kozák bo a rajok fordított költséget. így tehát nem 
• maradt egyéb bátra, mint a rézbányáktól várni a legnagyobb segélyt. 

ha a rézpénz belső értéke szerint veretett volna, sem elegendő, sem 

pedig terjedelme miatt a forgalomra nczve liaszonvehotö nőm lett 
volna." *) 

Rákóczy tehát az összes vármegyék és királyi' városok- 
hoz köriratot intézett s két millió értékű forgalmi rézpénz ver- 
hetésére fölhatalmazást kért, a mit meg is nyert, s a rézpénze- 
ket elkezdé veretni, nem ön czímerére, hanem a közszabadság 
jelvényeivel. 

Rákóczy rézpénzeiből háromfélét ismerünk : 

a) Sima kariinájú körben PATRONA * HUNGARLE 
körirat. Magyarország védasszonya ülő helyzetben, jobbjában 
sima kormánypálcza, balkarján a koronás Jézust tartja, lábai 
félholdon pihennek. 

R. Sima karimajii körben körirat: POLTURA ^ A*. 
1707. Magyarország czímere, a kétfelé osztott spanyol paizs 
jobb felén négy szelemen, a baloldalon a három halom közép- 
sőjén álló koronából kiemelkedő kettős kereszt. A paizs felett 
öt liliomos gombú korona ; a paizs jobb oldalán a téren K. 
baloldalán R. betűk. E nemből 1704., 1705 , 1706. és 1707 -ik 
évből vert és jelzett példányok fordulnak elő, és pedig még 
C-M, M-M, pénzverdéi jegyekkel, vagy nélkülük. 

b) £t. Fogas karimájú körben a tér felső részén két sorban 

PRO 

LIBERTATE **) 

alatta római X ág- és levéldíszítményekkel bekerítve. 

R. Fogas karimájú körben Magyarország ezímere koro- 
nával, mint fentebb, — a téren a paizs két oldalán ketté vágva 
1704. évszám két nemből 1704., 1705. és 1706. években ve- 
rettek is fordulnak elő; verő hely jegye nélkül, vagy C-M, 
M-M, N-B jegyekkel. 

c) -hí. Fogas karimájú körben a tér felső részén félkörben 
PRO LIBERTATE. A tér közepén Magyarország koronás 
védasszonya ülve, jobb karján a koronás gyermek Jézust, bal 



*) II. Rákóczy Ferencz fejedelem emlékiratai. 3. kiad. Pest, 1868. 
70. lap. 1704-ik évről. , 

**) Ezen és más, ezen időtájban vert pénzeket Erdy : Erdély érmei 
138. lapján : a városok, helyek, közönségek és társulatok érmei közé 
számítja, miért is fajtáikat a felhozottaknál tetemesen lehet szaporítani. 

kezében háromágú liüomos kormánybotot tart, lábai félholdon 
nyngosznak. *) A félhold kétszarva mellett jobbról P., balról 
H. betűk a téren. Alulról ág- és levéldíszítménybe foglalt XX. 

£. Fogas karimájú körben Magyarország czímere; a 
felül tompán beékelt és első összehajlásában is hullámzó spa- 
nyol paizs jobb felén 4 szelemen, baloldalán a három halmot 
egy korona fogja, össze, melyből a kettős kereszt magaslik ki. 
A paizs felett öt gombú korona, melynek alsó abroncsa szem- 
csés díszítményíí, s felül három összefutó abroncsával fejedelmi 
koronát ábrázol. A paizs jobb- és baloldalán a téren 1705. év- 
szám ketté osztva. Az évszám alatt a két oldalon C-M betűk 
láthatók. Vannak 1706 éviek is. 

Hákóczynak ezen rézpénzei átalában véve kongó pénz- 
nek, inig az ezüst pengőnek hivatott; különösen pedig az a) 
alatt ismertetett veret poUnris, az utóbbi b) és c) alatti veretek 
pedig libertás - nak hivattak. 

A poltura egy drachmát nyomott, s 80 poltura egy ezüst 
tallér értékkel birt: a kisebb libertás öt drachmát nyomott, 
értéke tiz poltura volt s nyolez ilyen libertás egy ezüst tallér 
értékkel birt; a nagy libertásokból pedig négy db. birt egy 
ezüst tallér értékkel.**) 

A rézpénznek óhajtott kelete lett s ezzel fedeztettek a 
folyó kiadások, mi képessé tette a fejedelmet arra, hogy arany 
és ezüst pénzein ruházatot és fegyvert vásároljon, s hadsere- 
gét kiegészíthesse. ***) 

Egyrészt a pénz kelete, másrészt a tetemesen szaporodó 
szükségletek kényszeríték a fejedelmet, hogy a törvényha- 
tóságoktól egy újabb két milliónyi rézpénzverésre felhatalma- 
zást nyerjen. 

A fejedelemnek ez időtájt a felkelt nemességen kívül 80 
ezer fizetéses harezosa volt, **) s ezek mindegyike az eleségen 
kívül havonként 12 libertás zsoldot húzott. **) 

Megadták tehát a megyék ismét két millióra a felhatal- 

*) Patroua Hungáriáé. 

**) Szalay Magy. orsz. tört. Pest, 1 851). VI. k. 230. lap. 

•**) II.Rákóczy F. emlékiratai 116. 1. 

•*) Ugyanott 396. 1. 

•*) Szalay i. m. VI. 232. 1. 





mázáét A hamis pénzverők is felhasználták az alkalmat, és a 
rézpéuz rendkívül elszaporodott, úgy hogy a kereskedők fői 
kezdték emelni az áriíezikkek árát. a vevők azonban zúgoló- 
dás nélkül űzették azt. 

„Az elszegényedett nemesség a rézpénzt adósságai kifizetésére, 
vagy szükségl öl elzálogosított ős birtokai kiváltására nkará fordítani : 
de azt e czélra nem használhatván, meg kezdő vetni, minek az lett kö- 
vetkezése, miszerint a jövendőre gondolván, mindenki azon igyekezett, 
hogy rézpénzét ezüst vagy aranyra válthassa. így keletkezett azután a 
pénzváltás rézről ezüstre, s az utóbbinak ára annál inkább emelkedik 
vida, mennél bővebbül; terjedt a rézpánz/ így emlékezik a fejedelem a 
rézpénz zavaraira *) s ezt megszüntetendő az 170ti-ik év január hóban 
Miskolcion tartott fejedelmi tanácsban , mint legfontosabbat tanács- 
kozási tárgyul ki is tűzte, a mikor a tanácsosok többségének azon 
véleménye, hogy a pénzverdék működését beszüntetni s adót kell a 
népre kivetni, hogy a rézpénz forgalmi értéke nevekedjék — már majd 
hogy nem elfogadtatott, **) midőn szót emelt a fejedelem, a mint emlék- 
irataiban következőleg tudósít bennünket : 

„Emlékezzünk meg arról, úgymond, hogy a háború kitörésének 
föokai a németek által kivetett savezok és adók voltának, melyek szám- 
talan zaklatással és boszantással jártak, a mik ezeknek elkerülhetetlen 
következményei szoktak lenni, hogy háború kezdete óta a nép ingyon 
és önkénytesen látja cl a hadsereget élelemmel, mivel a marhák tartása 
neki semmibe, legfölebb egy kis munkába kerül s a föld bőven termi 
számára a gabonát, legnehezebb neki készpénzhez jutni a kereskedés 
és az eladás hiánya miatt, mert mindenki a maga terméséből él, hogy 
keménykedéshez kellene nyúlni, hogy azon kevés készpéuzt, mely úgy- 
szólván csak átfut a nép kezén, elragadjuk tőle, s hogy a többségtől 
olyasmit kérnénk, a mivel igazán rém bír, s végre, hogy a nép közöl 
csak azok fizetnének leginkább, a kiknek fiaik vagy rokonaik a hadse- 
regben szolgálván, ezeknek zsoldja vagy zsákmánya által segíttetnek : 
azt azonban igen zokon venné a katonaság, ha clkozdonök családjaikat 
zaklatni. Ha a rézpénz bősége — folytatám — oka értéke csökkonésé 
nek ; <■ bőség bizonyosan nem a nép közt keresendő, hanem a nemes- 
ség, a hadi tisztek, s leginkább a föurak között, és minthogy ezek nem 
eshetnek adózás alá: ez úton uohezon lehetne azt forgalomba hozni, 
hogy mindaddig, inig e pénzt úgy nem használhatják, mint az ezüstöt 
és aranyat, nem válik az boesülésük és vágyaik tárgyává: mert valóban 
miért kivánna valaki gyűjteni és tartani olyan pénzt, amelyet seui adós- 
ságai kifizetésére, sem zálogos birtokai kiváltására nem használhat, som 
fekvő jószágot nem szerezhet rajta, sem kamatokra ki nem adhatja? 

*) Idézett rnüvo 170. a köv. 1. 

**) Különösön Plattby Sándor volt o nézet védője. I.ásd Szalay 
Magy. orsz. tört. VI. k. 321. lap. 

Xem tagadom, hogy nagy bajok származhatnak abból, ha e pénznemet 
mindezekre nem alkalmasnak nyilvánítanék/ 

„Mert azonfelül hogy anyaga nem igen ritka, könnyen utánozható is, 
úgy hogy igen nehéz lenne a hamis péizverőket megakadályozni soka- 
sitásában, továbbá, hogy magok a külföldi kereskedők is ne csempész- 
szék azt he hazájukból, ha csak az eddig használt pénzt valami különös 
jcgygycl el nem látjuk, a melyet nohezen lehet utánozni. Vegre befeje- 
zésül mondám, hogy bármily megvetettnek látszassék is jelenleg a réz- 
pénz, mégis még legalább bárom évig használhatjuk ; s ha a háború még 
tovább húzódik : akkor folyamodhatunk majd az adóhoz, igy legalább 
azaz előnyünk lösz, hogy nem kell már most zaklatásoknak é- kényszc- 
n'tett adóbehajtásnak kitennünk a népet, mi az adónak rendes követ- 
kezménye szokott lonni, miutáu a köznépnek természete, hogy készebb 
legvégső végletekre juttatni a dolgot, mint sem hogy pénzt adjon/ *) 
Ezek folytán a tanács a következő határozatokat hozta: 
„n régi pénznek értéke leszállíttat ik ; hogy az újonnan veren- 
dőkre a boldogságos szűz oly kis képe nyomattassék, hogy 
azt a hamis pénzverők ne legyenek képesek utánozni ; to- 
vábbá, adósság fizetéseknél, s zálogban levő földek kiváltásá- 
nál, és mindennemű adásvcvéseknél a rézpénz érvényes le- 
gyen, ha a pénznem szerződésileg ki nem köttetett/ 

Ugyanez évi júniusban a nagyszombatig értekezleten is 
előkerült a rézpénz ügye, erről a békeokmányi javaslat XVII. 
pontja a következőket tartalmazza: 

„A rézpénz értéke, miután égető szükségből történt veretese, azon 
állapotban maradjon, melyben jelenleg találtatik, de ezentúl ne szabad- 
jon ilyrst verni az országgyűlés megegyezése nélkül, beváltására 
a bányajövedelmek fele fordíttatik évenkint, s a mi beváltat üt, azt ha- 
ladék nélkül kell beolvasztani. Ezen pénz behozatala azért vált szük- 
ségessé, mert a múlt években számtalan adók és zsarolások által annyi 
millió vétetett ki aranyban, ezüstben az országból, hogy a szegény or- 
száglakosok. ha a rézpéuz veretese elmarad, nem „fogtak volna megél- 
hetni s jövendőre sem élhetnének meg/ E pontra azonban a császári 
biztosok következőket válaszoltak : „A rézpénz bármily ürügy alatt is, 
mindenesetre a legrosszabb eredménynycl nem törvény útján, liánom 
csak magán önkényből azok által hozatott bo, kik bárom év alatt már 
több milliót ezüstben zsaroltak ki a szegény néptől s hordtak ki a bá- 
nyákból, hogy ozc*n milliókat a közszükség ürügye alatt, de valósággal 
saját magok számára az országból kiküldheaaék. A rézpénznek alkalnuB 
eszköz általi kiirtásáról kell hogy gondoskodjék az országgyűlés, s kell, 
hogy a végzés majdan minél hamarabb s az országlakosok minid kisebb 




*) Emlékiratok 171. s köv. lap. 

kárával hajtasrék végre, kikot a rézpénz további megmaradása tönkre 
fogna tenni." *) 

A pénzviszonyok fentebb jelzett megingatott helyzetét 
azonban a miskolczi fejedelmi tanács különben okszerű hatá- 
rozatai sem voltak képesek helyreállítni. Hihető, hogy a mis- 
kolczi fejedelmi tanács határozatai folytán ismét két millió 
veretése rendeltetett el, mert Rákóezy rézpénzei öszzesen hat 
millió értékig verettek. **) 

(V égé következik.) 



IJjabb leletek Lazánk területén. 

I. 

A pör'ösi sír. 

Azon buzgó működés, melylyel az „Arch. Értesítő" szer- 
kesztője hazai régészetünket évek óta megteremteni igyekszik, 
nálunk is élénk viszhangra talált s ennek következtében né- 
hány lelkes ügybarát Reizner János ügyvéd és szenvedélyes 
régész buzgúlkodása folytán egy magán történelmi és régészeti 
társulatot alakított, mely kapcsolatban az itteni „Szabadelvű 
kör" történelmi szakosztályával — miután a tagok nagyrészt 
ugyanazok — feladatának tekinti egyrészt alföldi népünknél 
oda hatni, hogy az archaeologiai tárgyakat ne pusztítsa, azok 
tudományos becsét felismerje és az előforduló leleteket beje- 
lentse, másrészt pedig az egyes leleteket összegyűjtse s így 
egy Szeged vidéki muzeum alapját megvesse. 

Még a kezdet elején vagyunk, de már is — ezen eddig 
archaeologiai szempontból nem méltányolt vidéken — figyel- 
met érdemlő leleteink vannak, melyek közöl egyik érdekesb- 
ről lesz szerencsém az alábbiakban e lapok t. olvasóit érte- 
síteni. 

Az 1871-dik évi ősz elején a horgod elüljáróságtól érte- 
sültem, hogy tavaly (1870-ben) a nyáron egy juhász a pörösi 



*) Szalay i. m. VI. k. 344. 1. 

*•) Szalay i m. VI. k. 230. 1. 




